Diari Oficial de la Generalitat Valenciana


Sumari del DOGV 2928, del 12-02-1997 (1997/819553)

ACORD de 12 de novembre de 1996, del consell rector de l'Institut Valencià d'Investigacions Agràries, pel qual es convoca una beca postdoctoral.
------------------------------------------------------------------------------------------------------------------------------------------------

### Dades del document

Número de DOGV
:   2928

Data del DOGV
:   12-02-1997

Secció del DOGV
:   AUTORITATS I PERSONAL

Número del document
:   1997/819553


Data del document
:   12-11-1996

Organisme emissor
:   Institut Valencià d'Investigacions Agraries

Tipus de document
:   Acord

ACORD de 12 de novembre de 1996, del consell rector de l'Institut Valencià d'Investigacions Agràries, pel qual es convoca una beca postdoctoral.  
El Consell Rector de l'Institut Valencià d'Investigacions Agràries (IVIA), en virtut de les atribucions que li confereix l'article 6 de la llei 4/1991, de la Generalitat Valenciana, de creació de l'Institut Valencià d'Investigacions Agràries com a entitat autònoma i l'article 6 del Reglament de l'Institut, aprovat per Decret 233/91, del Consell, i de conformitat amb l'establert a l'Acord del propi Consell Rector, de 14 d'abril de 1992 (DOGV 01.07.92) i del 4 de novembre de 1994, pel qual regula l'estada d'estudiants i becaris a l'IVIA, i del 12 de novembre de 1996, pel qual s'estableix la concessió de beques postdoctorals amb càrrec a projectes, resolc,  
Primer  
Convocar una beca postdoctoral sobre tema objecte del projecte, conveni o contracte d'investigació en col·laboració amb altres institucions o empreses que siguen desenvolupats a l'IVIA .  
El tema i projecte al que s'adscriu aquesta beca serà el següent:  
Identificació del gen que codifica una proteïna associada a determinades combinacions viroide-hoste en una llibreria d'expressió obtinguda a partir de tomates infectades amb el viroide de l'exocortis dels cítrics.  
Asdcrit al projecte Mobilitat del Personal Investigador dins dels Països de la Unió Europea (HCN-ERBCHRXCT 940635) Molecular Analysis of Viroid- Host Interactions, finançat per la UE.  
Segon  
La beca serà finançada pel propi projecte i a càrrec del capítol VI dels pressupostos de l'IRIA.  
Tercer  
Les bases de la beca d'aquesta convocatòria són les contingudes a l'annex d'aquest acord.  
València, 13 de desembre de 1996.- La presidenta de l'Institut Valencià d'Investigacions Agràries: Mª Àngels Ramón-Llin Martínez. Consellera d'Agricultura Pesca i Medi Ambient.  
ANNEX  
Bases de la convocatòria  
1. Objectiu de la beca  
La beca està dirigida a la realització d'un treball d'investigació per un doctor espanyol , dins dels objectius del projecte d'investigació que es desenvolupa a l'IVIA en coordinació amb institucions d'Espanya, Alemanya i Grècia. El desenvolupament de la beca tindrà lloc a l'Institut für Allgeneine Botanik und Botanisher Garten, de la Universitat d'Hamburg, Alemanya.  
2. Requisits  
Per a optar a aquesta beca caldrà:  
- Tenir la nacionalitat espanyola  
- Tenir el títol de Doctor concedit per alguna de les universitats espanyoles  
3. Sol·licituds i documentació  
Les sol·licituds han de dirigir-se al director de l'IVIA i podran presentar-se al registre general de la Conselleria d'Agricultura i Medi Ambient, carrer Amadeu de Savoia, núm. 2 (València) o al propi IVIA, al km 4.5 de la carretera de Montcada a Nàquera (Montcada) o per qualsevol dels mitjans establerts a l'article 66 de la Llei de Procediment Administratiu.  
En les sol·licitud s'indicarà la beca a la qual es concorre, i portarà adjunta la documentació següent:  
- Certificat acadèmic complet de les matèries cursades, on figuraran les qualificacions i dates en què es van obtenir, així com l'acreditació oficial que s'està en possessió del títol de Doctor.  
- Currículum on s'acrediten documentalment altres mèrits.  
Les sol·licituds caldrà presentar-les en el termini dels 15 dies hàbils comptadors des de l'endemà de la publicació d'aquest anunci en el Diari Oficial de la Generalitat Valenciana, abans de les 14 hores de l'últim dia.  
4. Selecció de candidats  
La comissió que avaluarà els mèrits dels aspirants i que elevarà la corresponent proposta a la Presidenta de l'IVIA estarà formada pels següents membres:  
- El director de l'Institut, com a President  
- El Secretari de l'IVIA, com a Secretari  
- El responsable del projecte, conveni, contracte al qual s'adscriu la beca.  
- Dues persones del personal investigador de l'IVIA nomenades pel vicepresident primer de l'IVIA.  
La comissió es reunirà per a la selecció de candidats, alçarà acta de la reunió i farà una proposta raonada a la presidenta de l'Institut 10 dies després de finalitzar el termini de presentació de documentacions.  
La comissió tindrà en compte, per a la selecció dels candidats, els següents aspectes:  
- Expedient acadèmic general.  
- Experiència en les tècniques a utilitzar durant el desenvolupament de la beca (Anàlisi de proteïnes, maneig d'anticossos i anàlisi per Wersten Blot, caracterització d'àcids nucleics, mitjançant electroforesi i hibridació molecular, clonatge i maneig de llibreries d'expressió).  
- Coneixement d'idiomes relacionats amb la literatura científica relativa al tema de la beca, valorant bé per certificació acadèmica o per estada a països on eixa llengua siga oficial.  
- Cursos d'especialització relacionats amb el tema de la beca i altres mèrits.  
Per a millor avaluació d'aquest apartat, així com del de coneixement de llengües, cada comissió podrà convocar a aquells candidats que estime oportú per a fer una entrevista personal.  
5. Dotació  
La dotació mensual de la beca serà inicialment de 165.000 pessetes. La beca inclourà les despeses de viatge a justificar documentalment fins un màxim de 150.000 pessetes i una assegurança combinada d'accident individual, intervenció quirúrgica i hospitalització.  
6. Durada de la beca  
La durada d'aquesta beca serà tres mesos.  
7. Caràcter de les beques  
Aquesta beca no estableix cap relació laboral entre la persona beneficiària i l'IVIA, ni implica de part d'aquesta institució cap compromís en quant a la posterior incorporació del personal beneficiari a la plantilla pròpia.  
8. Obligacions dels becaris  
La beca és incompatible amb qualsevol altra retribució o ajuda.  
Els becaris han d'estar sotmesos a la normativa per la qual es regula l'estada a l'Institut d'estudiants i becaris establerta per Acord de 14 d'abril de 1992 (DOGV 1/7/92) i 4 de novembre de 1994 del Consell Rector de l'IVIA i 12 de novembre de 1996 del Consell Rector del IVIA.